text: Jesper Frost Rasmussen bliver borgmester i Esbjerg
  22 november 2017 kl. 01.26
  Det bliver Jesper Frost Rasmussen (V), der skal overtager borgmesterposten efter bykongen Johnny Søtrup (V). 
  Jesper Frost Rasmussen (V) har formået at skabe et borgerligt flertal bestående af Venstre, De Konservative, Borgerlisten og Dansk Folkeparti i Esbjerg. De får dermed et 16-15-overtag i forhold til den røde blok. 
  Den nye borgmester, Jesper Frost Rasmussen (V), blev topscorer ved valget i landets femtestørste kommune med 7165 personlige stemmer. 
  Han var dermed halvvejs mod bykongen Johnny Søtrups 12728 stemmer ved sidste kommunalvalg, hvor Johnny Søtrup tog hver femte esbjergensiske stemme. 
  Dansk Folkeparti får viceborgmesterposten.
  